stanford-oval/wikipedia huggingface dataset:
Labyrinttitaistelu

| Labyrinttitaistelu> The Battle of the Labyrinth |
| --- | --- |

Alkuperäisteos
Kirjailija:  Rick Riordan
Kieli:  suomi
Genre:  Fantasia Nuortenkirjallisuus
Julkaistu:  2008
Suomennos
Suomentaja:  Ilkka Rekiaro
Kustantaja:  Otava
Julkaistu:  2010
Ulkoasu:  Sidottu
Sarja: Percy Jackson
Edeltävä:  Titaanien kirous
Seuraava:  Jumalten sota
Löydä lisää kirjojaKirjallisuuden teemasivulta
Labyrinttitaistelu (engl. The Battle of the Labyrint) on Rick Riordanin kirjoittama neljäs Percy Jackson -sarjaan kuuluva fantasiaromaani. Kirja julkaistiin vuonna 2008. Suomeksi kirja on julkaistu Otavan kustantamana ja Ilkka Rekiaron kääntämänä vuonna 2010.
Juoni

Percyn tutustuessa uuteen kouluunsa hän huomaa aiemmassa kirjassa tapaamansa Rachel Daren ja heidän kimppuunsa hyökkää empuusoja. Percy menee Puoliveristen leirille, jossa hänelle selviää, että Groverilla on ongelmia Sarvipäiden Vanhinten Neuvoston kanssa, koska hän ei ole löytänyt Pania. Percy ja Annabeth löytävät Labyrintin sisäänkäynnin heidän tehdessä uuden miekkailuopettaja Quintuksen harjoituksia. Annabeth valitaan johtamaan etsintäretkeä Labyrinttiin etsimään Daidalosta ja estämään häntä antamasta Adrianen lankaa Lukelle. Annabeth valitsee mukaansa Percyn, Groverin ja Tysonin. Percy alkaa nähdä unia Nicosta ja hänelle selviää, että tämä aikoo herättää kuolleista siskonsa Biancan. Labyrintissä he kohtaavat Briareksen, Sfinksin ja Januksen ennen kuin he saapuvat Geryonin maatilaalle ja tapaavat Nicon.
He tapaavat myös Hefaistoksen, joka käskee heidän mennä lempipajalleen Mount Saint Helensille, jossa on tunkeilijoita. Labyrinttiin lähdettyään he jakautuvat - Percy ja Annabeth menevät Saint Helensille ja Grover ja Tyson lähtevät etsimään Pania.
Annabeth ja Percy löytävät Labyrintin kautta Mount Saint Helensille, josta he löytävät telekhinejä. Percy käskee Annabethin pelastautua ja jää itse ansaan. Percy on hyvin lähellä kuolla, mutta saa aikaan maanjäristyksen ja lentää Ogygialle, Kalypson saarelle.
Leiriläiset luulevat, että Percy kuoli. Hän tulee leirille, kun amfiteatterilla poltetaan hänen kääriliinaansa. Percy ja Annabeth lähtevät Manhattanille etsimään Rachelia, joka näkee Sumun läpi. He löytävät Luken ja Percy joutuu taistelemaan henkensä edestä vapauttaakseen ystävänsä. He löytävät Daidaloksen pajan, jossa heidän miekkailuopettajansa Quintus paljastuu Daidalokseksi, joka on huijannut kuolemaa tekemällä itselleen robottikehoja. He pakenevat ja Percy kohtaa Kronoksen, joka on herännyt ja sulautunut Luken ruumiiseen. Nico pelastaa Percyn ja paljastaa samalla titaaneille olevansa Haadeksen poika.
Puoliveristen leiriin hyökätään heidän juuri päästessä sinne. Leiriläiset taistelevat vastaan ja voittavat, kun Grover aiheuttaa Paniikin ja Daidalos uhraa itsensä, jolloin labyrinnti sortuu ollessaan yhteydessä tämän elinvoimaan. Kheiron loukkaantuu lievästi ja muutama kuolee.
Percy lähtee leirin loputtua kotiinsa. Poseidon tulee käymään Percyn syntymäpäivillä ja Percy kertoo hänelle tarinansa ja merenjumala antaa tälle hietadollarin. Kirja loppuu siihen, kun Nico di Angelo saapuu Percyn luo uskoen tietävänsä mikä voi auttaa heitä Kronoksen voittamisessa.
Aiheesta muualla

Risingshadow.fi
Kuutoset Volley

| Kuutoset Volley |
| --- | --- |

Koko nimi:  Kuutoset Volley
Perustettu:  2009
Kotipaikka:   Seinäjoki, Kauhava
Kenttä:  Seinäjoen urheilutalo   Nurmohalli
– Kapasiteetti:  SU: 800   NL: 800
Valmentaja:  Janne Harju
Sarja:  1-sarja
Kuutoset Volley oli miesten huippulentopallon keskittyvä lentopalloseura Seinäjoen kaupunkiseudulta. Kaudella 2014–2015 Kuutosten edustusjoukkue pelasi lentopallon miesten 1-sarjassa, jossa karsinnan jälkeen myös säilyi. Seurassa oli myös junioritoimintaa A- ja B-poikien osalta.
Historia

Seinäjoen Maila-Jussien ja Seinäjoen Kuutosten lyötyä hynttyyt yhteen 1970-luvun loppupuoliskolla, alkoi sensaatiomainen lentopallomenestys Seinäjoella. Seura nousi kolmessa vuodessa mestaruussarjaan, jossa se voitti kaksi peräkkäistä Suomen mestaruutta sekä kertaalleen Suomen Cupin. Lisäksi seura esiintyi Euroopan Cupissa.
Pääartikkeli: Seinäjoen Maila-Jussit (lentopallo)
Kuutoset Volleyn toiminnan uudelleen herättämisen ensimmäiset keskustelut käytiin vuoden 2008-2009 sarjakauden jälkeen. Lentopallon 1-sarjassa pelanneen Nurmon Jymyn ja 2-sarjassa pelanneen Seinäjoki Lentiksen taustat (mm. Juha Vänskä, Reijo Järvenpää ja Tapani Peräkoski) alkoivat pohtimaan kuinka kehittää eteläpohjalaista mieshuippulentopalloa kohti parempaa. Pitkien keskustelujen jälkeen syntyi fuusioseura nimeltä Kuutoset Volley, jonka toiminta on nimensä mukaisesti Seinäjoen Kuutoset ry:n alla. Fuusioseuraan lähtivät mukaan Etelä-Pohjanmaan mahtiseurat: Nurmon Jymy, Seinäjoki-Lentis, Kauhavan Wisa sekä Ylihärmän Junkkarit. Kuutoset Volley peri miesten lentopallon 1-sarjapaikan Nurmon Jymyltä sekä 2-sarjapaikan Seinäjoki Lentikseltä.
Kaudeksi 2009/10 Kuutoset Volleyn kovin hankinta oli entinen maajoukkuepelaaja Tapio Kangasniemi, Suomen yksi kaikkien aikojen parhaimmista lentopalloilijoista. Mutia nimimiehiä joukkueessa oli liigassa vuosia pelannut Tuomas Ruuska sekä liigassa myös kokeillut Henri Haaraniemi. Lisäksi ykkössarjan nostovirtuoosit Timo Alanen ja Markus Jokela hankittiin joukkueeseen. Muu runko koostui lahjakkaista nuorten maajoukkueissakin esiintyneistä pelaajista.
Kausi alkoi joukkueelta sensaatiomaisesti, kun joukkue tiputti Suomen Cupissa liigajoukkue Isku-Veikot. Kuutoset eteni näin ainoana 1-sarjajoukkueena Suomen Cupin 12. parhaimman joukkoon. Kolmannella kierroksella joukkue sai vastaansa tulevan Suomen mestarin ja Suomen Cup-mestarin Sun Volleyn, ja joutui näin taipumaan oululaiselle tähtisikermälle. Lentopallon 1-sarjassa joukkue kärsi liiton otteluohjelman pitkistä pelitauoista, jotka muun muassa pitivät Kuutoset ilman pelejä yli 7. viikkoa. Joukkue sijoittui pohjoislohkossa lopulta viidenneksi.
Kaudeksi 2010–2011 joukkue vahvistui Jaakko Aningolla, Tommi Tiilikaisella ja Keijo Lammisella. Valmentajaksi joukkueeseen tuli SM-liigasta Janne Harju. Kuutoset oli pohjoislohkonsa toinen runkosarjassa. Puolivälierissä se putosi ViLePalle voitoin 2-1. ViLePa voitti kultaisen erän otteluvoittojen ollessa tasan 1-1 ja eteni näin jatkoon.
Kauden 2011–2012 valmistautuminen oli vaikea: monivuotiseksi päävalmentajaksi kaavailtu Janne Harju lähti Mestaruusliigaan valmentajaksi ja useat joukkueen runkopelaajat siirtyivät muualla. Lohkossaan Kuutoset sijoittui alkusarjan päätteeksi neljänneksi ja tippui alempaan jatkosarjaan, missä se sijoittui lopulta kolmanneksi.
Kausien 2012–2014 aikana Kuutoset ei edennyt pudotuspeleihin 1-sarjassa. Kesällä 2015 seura yhdistyi Nurmon Jymyn kanssa miesten huippulentopallon osalta ja syntyi fuusio Jymy-Kuutoset, joka jatkoi Kuutosten tilalla lentopallon 1-sarjassa.
Lefkaksen arkeologinen museo

| Lefkaksen arkeologinen museo Αρχαιολογικό Μουσείο Λευκάδας |
| --- | --- |
 Lefkaksen arkeologinen museo.
Tyyppi:  arkeologinen museo
Sijainti:  Lefkaksen kaupunki, Lefkas, Jooniansaaret, Kreikka
Perustettu:  1999
Koordinaatit:  38°50′6″N, 20°42′15″E
 fiLefkaksen arkeologinen museo 
   
Lefkaksen arkeologinen museo (kreik. Αρχαιολογικό Μουσείο Λευκάδας, Archaiologikó Mouseío Lefkádas; myös Lefkádan arkeologinen museo) on arkeologinen museo Lefkaksen kaupungissa Lefkaksen saarella Kreikassa. Se esittelee saarelta löydettyä esihistoriallista ja antiikin aikaista esineistöä.
Museo on perustettu vuonna 1999. Se toimii Lefkaksen kulttuurikeskuksen rakennuksessa, joka sijaitsee Lefkaksen kaupungin pohjoisosissa lähellä merenrantaa. Museon käytössä on neljä näyttelysalia. Suuri osa esineistä on peräisin saaren kaivauksista 1900-luvun alkupuolelta, jolloin kaivauksia suoritti erityisesti Wilhelm Dörpfeld. Esineistö on ollut vuosikymmenten varrella sijoitettuna lukuisissa eri paikoissa, muun muassa Ioánninassa.
Kokoelmat

Museon kokoelmiin kuuluu esineitä paleoliittiselta kivikaudelta roomalaiselle ajalle saakka. Esineisiin kuuluu muun muassa neoliittisen kauden löytöjä Choirospilián luolasta Éfgirosta, kulta- ja hopeaesineitä varhaishelladisista haudoista Nydrín Stenósta ja Skároksesta, hautalöytöjä antiikin Leukaksen kaupungin hautausmailta, sekä löytöjä Asvótrypan luolasta Frýnistä, Nymfien luolasta Agía Kyriakísta sekä Meganísin saarelta.
Sali 1 esittelee klassisen ja hellenistisen ajan julkista ja yksityistä elämää. Esineisiin kuuluu rakennusten koristeosia ja keramiikkaa; maanviljelyyn, mukaan lukien oliivin- ja viininviljely, sekä kalastukseen, käsityöammatteihin ja kaupankäyntiin liittyviä löytöjä; sekä esimerkiksi soittimia. Sali 2 esittelee antiikin uskonnollista elämää, mukaan lukien kultit ja jumalat, pyhäköt, votiivilahjat ja mytologiset aiheet. Sali 3 käsittelee hautaustapoja ja esittelee hautalöytöjä, kuten keramiikkaa ja pronssiesineitä, figuriineja, leluja, rahoja ja koruja. Kokoelmiin kuuluu myös hautakiviä, sarkofageja ja uurnia. Sali 4 on omistettu Wilhelm Dörpfeldin muistolle ja esittelee tämän tekemiä paleoliittisen, neoliittisen ja mykeneläisen kauden löytöjä, mukaan lukien keramiikka, kiviset työkalut, ihmishahmoiset figuriinit, pronssiset aseet ja työkalut sekä kulta- ja hopeakorut.
Lazarev.

| Lazarev>  Sergei Lazarev |
| --- | --- | --- |

Studioalbumin tiedot
 Äänitetty : 2012
 Julkaistu: 2012
 Tyylilaji: pop
 Levy-yhtiö: Sony
Sergei Lazarevin muut julkaisut
| Electric Touch 2011 | Lazarev. 2012 | The Best 2015 |
Lazarev. (Лазарев.) on venäläisen pop-laulaja Sergei Lazarevin neljäs studioalbumi. Se julkaistiin 12. joulukuuta 2012.
Kappaleet

Make You Say
Take It Off
Stumblin’
Under The Moon
Нереальная любовь
I Need Love (DJ SAN)
Moscow To California (DJ M.E.G. ja Timati)
7 Wonders
Storm
Keep Your Mouth Shut
Warrior
Слёзы в моём сердце (ChinKong Production)
Отпускаю
Desire (Gilles Luka)
Take It Off (Venderov Remix)
Cure the Thunder (feat. T-Pain)
Arvostelut

Newsmuz
Kålabodaån

| Kålabodaån |
| --- | --- |
Maanosa:  Eurooppa
Maat:  Ruotsi
Läänit:  Västerbotten
Maakunnat:  Västerbotten
Kunnat:  Robertsfors
Vesistöalue ja valuma-alueen tietoja
Päävesistöalue:  Kålabodaånin vesistö
Pinta-ala:  505,7 km²  
Järvisyys:  2 % 
Pääuoman pituus:  33 km 
Pääuoman osuudet:  Hertsångersälven ←Kålabodaån ←Hösjöbäcken ←Slutmyrbäcken
Joen uoman kohteita
Alkulähde:  
 :  64.4234°N, 20.8182°E
Laskupaikka:  Robertsfors 
 :  64.2732°N, 21.0567°E
Mittaustietoja
Lähdekorkeus:  73 m  mpy.
Laskukorkeus:  4 m
Korkeusero:  69 m
Pituus:  24 km
Kaltevuus:  2,88 m/km
Keskiylivirtaama:  45,4 m³/s (MHQ) 
Keskivirtaama:  5,92 m³/s (MQ) 
Keskialivirtaama:  0,62 m³/s (MNQ) 
Muuta
Kålabodaån on Ruotsissa Västerbottenin läänissä virtaava 24 kilometriä pitkä joenosuus, joka kuuluu Kålabodaånin vesistön 33 kilometriä pitkän pääuoman keskijuoksuun. Joenosuus alkaa Hösjöbäckenin ja Hålvattsbäckenin yhtymäkohdasta ja päättyy Ånäsetin alapuolella Flarkånin yhtymäkohtaan, missä joen nimi muuttu Hertsångersälveniksi. Joen pääuoman valuma-alueen pinta-ala on 506 neliökilometriä ja se laskee Pohjanlahden Perämereen Robertsforsin kunnassa.
Käännös suomeksi
Kuvan lomitus

Gif-animaatio lomitetun kuvan muodostuksesta
Kuvan lomitus tarkoittaa televisioissa ja näyttölaitteissa käytettyä kuvan esitys- ja siirtotekniikkaa, jolla pyritään vähentämään televisiokuvan välkkymistä ja samalla säilyttämään kuvan resoluutio kasvattamatta videosignaalin kaistaleveyttä.  Tästä syystä myös standardit, jotka määrittelevät televisioiden ja näyttöjen liitännöissä käytettäviä videosignaaleja, sisältävät myös lomitetun kuvan [lähde? ]. Litteät LED- ja plasmatekniikkaan perustuvat televisiot ja tietokoneen näytöt eivät kuitenkaan tarvitse lomittelua, koska niissä kuva ei erilaisen tekniikan takia tavallisesti välky vaikka kuvataajuus olisi alhainenkin. Muille kuin kuvaputkinäytöille – esimerkiksi juuri litteille televisioille  – lomittamaton kuva soveltuu paljon paremmin kuin lomitettu kuva. Tällaiset näytöt sisältävät siksi elektroniikan, joka pyrkii poistamaan lomituksen vaikutuksen lomiteltua signaalia näytettäessä.
Lomitettu kuva

Analogisissa PAL-järjestelmän televisioissa lähetyksen kuvataajuus on 25 Hz eli 25 kuvaa sekunnissa. Jos kuva piirtyy kuvaputkelle suoraan tällä nopeudella, se välkkyy häiritsevästi. Silmän ominaisuuksien vuoksi katsoja ei kuitenkaan havaitse vilkkumista yhtä voimakkaasti, jos kuva esitetään lomiteltuna.
Alkuperäisessä elektroniputkiin perustuvassa analogisessa televisiotekniikassa kuva muodostuu juovista koko kuvansiirtoketjussa: kameraputkessa kuva luetaan elektronisuihkun avulla juova juovalta ja vastaavasti kuvaputkessa elektronisuihku piirtää kuvan juova kerrallaan. Myös lähetystiellä ja videosignaalissa kuva lähetetään tässä muodossa. Kuvataajuus on järjestelmästä riippuen 25 tai 30 kuvaa sekunnissa.
Jotta silmä ei havaitsisi kuvan välkkymistä, kukin kuva lähetetään kahtena kenttänä eli puolikuvana niin, että ensimmäinen puolikuva sisältää parittomat juovat ja toinen puolikuva parilliset juovat. Televisiolähetyksissä ja videonauhoituksissa käytetyllä 25 Hz:n kuvataajuudella tämä menetelmä vähentää kuvan vilkkumista verrattuna lomittamattomaan eli progressiiviseen kuvaan sekä tekee liikkeestä sulavampaa. Tekniikka samalla vähentää televisiolähetteen vaatimaa kaistaleveyttä verrattuna siihen, että lähetettäisiin 50 kokonaista kuvaa joka sekunti. PAL- ja NTSC-järjestelmissä alempi (parillinen) rivi piirretään ensin.
Lomitus toimii hyvin vain katsottaessa kuvaputkitelevisioilla tavanomaista televisiolähetettä. Tietokoneen kuvaputkimonitoreilla sekä nestekide-, DLP- ja plasmanäytöillä lomitus on poistettava tai liike näyttää rikkinäiseltä. Lomituksen poistoon on kehitetty joukko algoritmeja, joissa yhdistellään signaaleja sekä peräkkäisistä kentistä, että vierekkäisistä juovista. Näin pyritään saavuttamaan mahdollisimman hyvä liikkeentoisto ja kuvan resoluutio mahdollisimman vähin kuvavirhein. Kuvainformaatiota ei lomituksen poistossa menetetä, mutta näin syntynyt näennäisprogressiivinen kuva ei kuitenkaan vastaa täysin jo alun perin lomittelematonta kuvaa [lähde? ].
Oheisesta kuvasta näkyy, kuinka rikkinäiseltä lomitettu kuva näyttää, kun sitä katsotaan progressiivisella näyttölaitteella ilman lomituksenpoistoa. Ylempi kuva on alkuperäinen lomitettu, alempana sama kuva lomituksen poiston jälkeen.
Lomittamaton eli progressiivinen kuva on televisioissa ja näyttöpäätteissä käytetty kuvanesitystekniikka, jossa kuvan kaikki juovat piirretään ruudulle peräkkäin järjestyksessä.
Lomittamaton kuva

Lomittamaton eli progressiivinen kuva sisältää koko kuvan juova juovalta suoraan yhdessä kentässä eikä parillisia ja parittomia vaakajuovia kahdessa vuorottelevassa kentässä (eli puolikuvassa).
Normaali analoginen televisio esittää kuvan lomitettuna. PAL-materiaalin lomitettu kuva sisältää 25 Hz:n kuvataajuudella (fps, frames per second) 50 puolikuvaa sekunnissa. Progressiivisessa kuvassa sitä vastoin jokainen kenttä sisältää täyskuvan. Siten jos alkuperäinen kuvamateriaali sisältää vain 25 kuvaa sekunnissa, niin progressiivisen kuvan vaatimaan 50 Hz kuvataajuuteen pääsemiseksi kuvataajuutta on keinotekoisesti nostettava kuvankäsittelyn menetelmin, esimerkiksi interpoloimalla. 
Monet DVD-soittimet osaavat tuottaa lomittamatonta kuvaa. Tätä toimintoa kutsutaan yleensä nimellä peräkkäispyyhkäisy (englanniksi Progressive Scan). Joillain DVD-levyillä kuva on jo valmiiksi lomittamaton. HDTV:ssä voidaan käyttää myös lomittamatonta kuvaa lähetyksissä.
Aiheesta muualla

Wikimedia Commonsissa on kuvia tai muita tiedostoja aiheesta .
Lomitus Digivideoyhdistys ry:n sivuilla (Arkistoitu – Internet Archive)
Tulos kun esitetään lomitettua signaalia lomittelemattomalla näytöllä ilman lomituksenpoistoa. Ylempi kuva: lomitettu kuva ilman lomituksenpoistoa. Alempi kuva: lomittamaton kuva samalla näytöllä
Lena Hjelm-Wallén

| Lena Hjelm-Wallén> Ruotsin ulkoministeri |
| --- | --- |
 Carlssonin III ja Perssonin hallitus 1994–1998  
Edeltäjä:  Margaretha af Ugglas
Seuraaja:  Anna Lindh
Ruotsin opetusministeri
 Olof Palmen II hallitus 1982–1985  
Ruotsin kouluministeri
 Olof Palmen I hallitus 1974–1976  
Kansanedustaja
 1969–2002  
Henkilötiedot
Syntynyt: 1943 (ikä 80–81)
Kansalaisuus:  ruotsalainen
Tiedot
Puolue:  Sosiaalidemokraatit
 Nimikirjoitus
Lena Hjelm-Wallén (o.s. Hjelm; s. 1943) on ruotsalainen sosiaalidemokraattinen poliitikko. Hän on ollut kansanedustaja Ruotsin valtiopäivillä vuosina 1969–2002 ja toiminut Ruotsin kouluministerinä 1974–1976, opetusministerinä 1982–1985 sekä ulkoministerinä 1994–1998. Vuosina 1998–2002 hän oli lisäksi varapääministeri.
Kyyti-kirjastot

Kyyti-kirjastot on Kymenlaakson kunnankirjastojen muodostama kirjastokimppa. Kyyti-verkoston kirjastoyhteistyö sai alkunsa vuonna 1990. Kirjastojen yhteiset verkkosivut (kyyti.fi) rakennettiin vuodesta 2008 lähtien. Syksyllä 2018 Kyyti-kirjastojen sivustot siirrettiin osaksi Finnaa (kyyti.finna.fi).
Verkostoon kuuluivat kirjastot

Vuoden 2021 alusta Iitin kunta siirtyi Kymenlaaksosta Päijät-Hämeen maakuntaan, mutta Iitin kirjasto oli yhä (toukokuussa 2021) osa Kyyti-kirjastoja. Kyyti-kirjastokimpan toimipisteitä ovat:
| Kirjaston toimi- pisteen nimi | Kunta | Osoite | Koordinaatit | Kuva | Lisätietoja (www-sivu) |
| --- | --- | --- | --- | --- | --- |
| Elimäen kirjasto | Kouvola | Vanhamaantie 17, 47200 Elimäki | 60.72055°N, 26.45252°E |  | Elimäen kirjasto |
| Haanojan kirjasto | Kouvola | Tasankotie 6, 45150 Kouvola | 60.85224°N, 26.70632°E |  | Haanojan kirjasto |
| Haminan pääkirjasto | Hamina | Rautatienkatu 8, 49400 Hamina | 60.57153°N, 27.18878°E |  | Haminan pääkirjasto |
| Iitin kirjasto | Iitti | Kausansaarentie 3, 47400 Kausala | 60.89050°N, 26.33984°E |  | Iitin kirjasto, Iitti: Kirjastot ja aukioloajat |
| Inkeroisten kirjasto | Kouvola | Päätie 22, 46900 Inkeroinen | 60.69417°N, 26.84025°E |  | Inkeroisten kirjasto |
| Jaalan kirjasto | Kouvola | Jaalan koulu, Jaalantie 36, 47710 Jaala | 61.0524°N, 26.4706°E |  | Jaalan kirjasto |
| Karhulan kirjasto | Kotka | Karhulantie 40, 48600 Kotka | 60.51648°N, 26.92808°E |  | Karhulan kirjasto |
| Karhuvuoren kirjasto | Kotka | Tarinatie 1, 48350 Kotka | 60.48430°N, 26.85844°E |  | Karhuvuoren kirjasto |
| Kirjastoauto Hiisi (Iitti) | Iitti |  |  |  | Kirjastoauto Hiisi (Iitti) |
| Kirjastoauto Ilona (Kotka) | Kotka |  |  |  | Kirjastoauto Ilona (Kotka) |
| Kirjastoauto Tesaurus (Kouvola) | Kouvola |  |  |  | Kirjastoauto Tesaurus (Kouvola) |
| Kirjastoauto Veikko (Hamina) | Hamina |  |  |  | Kirjastoauto Veikko (Hamina) |
| Korian kirjasto | Kouvola | Kyminasemantie 1 F, 45610 Koria | 60.84673°N, 26.60724°E |  | Korian kirjasto |
| Kotkan pääkirjasto | Kotka | Kirkkokatu 24, 48100 Kotka | 60.46549°N, 26.93855°E |  | Kotkan pääkirjasto, Kotkan pääkirjasto |
| Kouvolan pääkirjasto | Kouvola | Salpausselänkatu 33, 45100 Kouvola | 60.87007°N, 26.70863°E |  | Kouvolan pääkirjasto |
| Kuusankosken kirjasto | Kouvola | Kymenlaaksonkatu 1, 45700 Kuusankoski | 60.90622°N, 26.62697°E |  | Kuusankosken kirjasto |
| Miehikkälän kirjasto | Miehikkälä | Keskustie 9, 49700 Miehikkälä | 60.66942°N, 27.69668°E |  | Miehikkälän kirjasto, Miehikkälän kirjasto |
| Myllykosken kirjasto | Kouvola | Paperitehtaantie 10, 46800 Myllykoski | 60.76737°N, 26.78630°E |  | Myllykosken kirjasto |
| Pyhtään kunnankirjasto | Pyhtää | Huutjärventie 30, 49210 Huutjärvi | 60.48984°N, 26.74426°E |  | Pyhtään kunnankirjasto, Kirjasto |
| Ruissalon kirjasto | Hamina | Ruissalontie 8, 49410 Poitsila | 60.57650°N, 27.15173°E |  | Ruissalon kirjasto |
| Valkealan kirjasto | Kouvola | Kustaa III tie 1, 45370 Valkeala | 60.94066°N, 26.79805°E |  | Valkealan kirjasto |
| Virolahden kirjasto | Virolahti | Rantatie 9, 49900 Virolahti | 60.58032°N, 27.71017°E |  | Virolahden kirjasto, Virolahden kunnankirjasto |
Leffonds

| Leffonds |
| --- | --- |
 Kunnantalo
 Leffonds
 Koordinaatit: 47°58′27″N, 5°09′46″E 
Valtio:  Ranska
Alue:  Grand Est
Departementti:  Haute-Marne
Arrondissementti:  Chaumont
Pinta-ala:  
 – Kokonaispinta-ala:  36,2 km²
Väkiluku (2021):  335 
 – Väestötiheys:  9 as./km²
Kunnan numero:  52282
 
 Kunnan kotisivut 
Infobox OKVirheellinen NIMI-arvo: 
Leffonds on kunta Koillis-Ranskassa Haute-Marnen departementissa Grand Estin alueella. Se sijaitsee Suizejoen varrella, noin 19 kilometriä Chaumontin kaupungista etelään.
Kunnan keskustan länsipuolella olevassa Mormantin kylässä sijaitsee historiallinen alue. Alueelle perustettiin ensimmäisen ristiretken aikaan (1095-1099) sairaala-kirkko. Se toimi Langresin piispan valvonnassa, ja sen tarkoitus oli pyhiinvaeltajien vastaanottaminen ja köyhien auttaminen. Vuonna 1300 paavi Bonifatius VIII uskoi Mormantin alueen Temppeliherrain ritarikunnan haltuun. Tämä jakso jäi lyhyeksi, sillä jo vuonna 1307 Temppeliherrain ritarikunnan jäsenet pidätettiin kaikkialla Ranskan kuningaskunnassa. Tämän jälkeen Mormantin alue siirtyi Johanniittain ritarikunnan hallintaan. Satavuotisen sodan (1337-1453) aikana Mormantin alue oli hylättynä. 1400-luvun lopulla Johanniittain ritarikunta palasi alueelle, ja he aloittivat suuren jälleenrakennustyön. Tuolloin aluetta linnoitettiin valleilla, sekä rakennettiin linnoitettu talo ja kirkko. 1500- ja 1600-lukujen vaikeuksissa alueen rakennukset heikkenivät nopeasti, ja Ranskan suuren vallankumouksen aikana 1700-luvun lopulla ne myytiin useissa erissä. Leffondsin kunta omistaa alueella Maison Dieu -rakennuksen. Vuonna 1982 perustettiin yhdistys, jonka tavoitteena on tukea kuntaa rakennuksen entisöinnissä. Kunta pyrkii myös järjestämään siellä kulttuurifestivaaleja sekä opastettuja kierroksia.
Sairaala
Johanniittain ritarikunnan talo
Maison Dieu
Alueen kartta
Aiheesta muualla

Kuvia tai muita tiedostoja aiheesta Leffonds Wikimedia Commonsissa
Lazyboy

Lazyboy on Aqua-yhtyeen jäsenen, Søren Rastedin, aloittama musiikkiprojekti. Lazyboyn musiikkia on kutsuttu spoken wordiksi. Se tunnetaan Isossa-Britanniassa myös nimellä Lazy B.
Diskografia > Albumit

Lazyboy TV (2004)
Diskografia > Singlet

"Underwear Goes Inside the Pants" (2004)
"Inhale Positivity" (2004)
Labyrintti (vuoden 2014 elokuva)

| Labyrintti> The Maze Runner |
| --- | --- |

Ohjaaja:  Wes Ball
Käsikirjoittaja:   Noah Oppenheim  Grant Pierce Myers  T.S. Nowlin 
Perustuu:  James Dashnerin romaaniin Maze Runner – Labyrintti
Tuottaja:   Ellen Goldsmith-Vein  Wyck Godfrey  Marty Bowen  Lee Stollman 
Säveltäjä:  John Paesano
Kuvaaja:  Enrique Chediak
Leikkaaja:  Dan Zimmerman
Pukusuunnittelija:  20th Century Studios
Pääosat:   Dylan O’Brien  Kaya Scodelario  Thomas Brodie-Sangster  Will Poulter  Patricia Clarkson  Aml Ameen  Ki Hong Lee 
Valmistustiedot
Valmistusmaa:  Yhdysvallat
Tuotantoyhtiö:   20th Century Fox  Gotham Group  Temple Hill Entertainment  TSG Entertainment 
Levittäjä:  InterCom Netflix Disney+
Ensi-ilta:   2014-9-1919. syyskuuta 2014 (Yhdysvallat)  2014-10-2424. lokakuuta 2014 (Suomi)  
Kesto:  113 minuuttia
Alkuperäiskieli:  englanti
Budjetti:  34 milj. dollaria
Tuotto:  348 milj. dollaria
Seuraaja:  Labyrintti – Aavikkokokeet
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Labyrintti (engl. The Maze Runner) on vuonna 2014 ensi-iltansa saanut Wes Ballin ohjaama yhdysvaltalainen toimintatrilleri. Elokuva perustuu James Dashnerin vuonna 2007 julkaistuun romaaniin Maze Runner – Labyrintti. Elokuvan pääosissa ovat Dylan O’Brien, Kaya Scodelario, Thomas Sangster, Ki Hong Lee ja Will Poulter.
Labyrintti sai ensi-iltansa Yhdysvalloissa 19. syyskuuta 2014 ja Suomessa 24. lokakuuta 2014. Elokuvan jatko-osa Labyrintti – Aavikkokokeet sai ensi-iltansa syksyllä 2015. Elokuvasarjan kolmas osa, Labyrintti – Tappava lääke, sai ensi-iltansa alkuvuodesta 2018.
Näyttelijät

| 0 | 1 | 2 |
| --- | --- | --- |
|  Dylan O’Brien  | … |  Thomas   |
|  Aml Ameen  | … |  Alby   |
|  Thomas Sangster  | … |  Newt   |
|  Ki Hong Lee  | … |  Minho   |
|  Will Poulter  | … |  Gally   |
|  Blake Cooper  | … |  Chuck   |
|  Kaya Scodelario  | … |  Teresa   |
|  Dexter Darden  | … |  Frypan   |
|  Chris Sheffield  | … |  Ben   |
|  Jacob Latimore  | … |  Jeff   |
|  Alexander Flores  | … |  Winston   |
|  Randall D. Cunningham  | … |  Clint   |
|  Joe Adler  | … |  Zart   |
|  Patricia Clarkson  | … |  Ava Paige   |